ΚΑΝΟΝΙΣΜΟΣ (ΕΚ) αριθ. 2181/98 ΤΗΣ ΕΠΙΤΡΟΠΗΣ της 9ης Οκτωβρίου 1998 για τον καθορισμό των γεωργικών ισοτιμιών μετατροπής που εφαρμόζονται σε ορισμένες ενισχύσεις στο Ηνωμένο Βασίλειο και στη Σουηδία και των προκυπτόντων μέγιστων ποσών της αντισταθμιστικής ενίσχυσης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 724/97 του Συμβουλίου, της 22ας Απριλίου 1997, για τον καθορισμό των μέτρων και των αντισταθμιστικών καταβολών των σχετικών με τις αισθητές ανατιμήσεις που επηρεάζουν τα γεωργικά εισοδήματα (1), όπως τροποποιήθηκε τελευταία από τον κανονισμό (ΕΚ) αριθ. 942/98 (2), και ιδίως το άρθρο 7,

Εκτιμώντας:

ότι, σύμφωνα με το άρθρο 3 παράγραφος 1 πρώτο εδάφιο του κανονισμού (ΕΚ) αριθ. 724/97, όσον αφορά τη λίρα στερλίνα και τη σουηδική κορώνα, οι γεωργικές ισοτιμίες μετατροπής που εφαρμόζονται στην ενίσχυση που αναφέρεται στο άρθρο 7 του κανονισμού (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής που εφαρμόζονται για τους σκοπούς της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΚ) αριθ. 150/95 (4), δεν υφίστανται μείωση λόγω αισθητών ανατιμήσεων των σχετικών νομισμάτων 7 ότι, ωστόσο, το άρθρο 3 παράγραφος 1 δεύτερο εδάφιο του κανονισμού (ΕΚ) αριθ. 724/97 προβλέπει τη μείωση της γεωργικής ισοτιμίας μετατροπής που εφαρμόζεται σε μια από τις ενισχύσεις που αναφέρονται στο άρθρο 7 του κανονισμού (ΕΟΚ) αριθ. 3813/92, στην περίπτωση κατά την οποία η εν λόγω ισοτιμία υπερβαίνει τη γεωργική ισοτιμία μετατροπής κατά περισσότερο από 11,5 % εξαιτίας μέτρων που λήφθηκαν μετά από αισθητή ανατίμηση 7 ότι, στις περιπτώσεις αυτές, η ισοτιμία μετατροπής που πρέπει να εφαρμόζεται είναι ίση προς την τρέχουσα γεωργική ισοτιμία μετατροπής συν 11,5 % 7

ότι οι γεωργικές ισοτιμίες μετατροπής για τη λίρα και για τη σουηδική κορόνα, που εφαρμόζονται σε ορισμένες από τις ενισχύσεις που αναφέρονται στο άρθρο 7 του κανονισμού (ΕΟΚ) αριθ. 3813/92 μειώθηκαν από την 1η Αυγούστου 1998, προκειμένου να αποφευχθούν διαφορές μεγαλύτερες από 11,5 % από τις γεωργικές ισοτιμίες μετατροπής που ίσχυαν κατά την εν λόγω ημερομηνία 7 ότι, προκειμένου να διευκολυνθεί η διαχείριση των σχετικών ενισχύσεων, οι ισοτιμίες που εφαρμόζονται γι' αυτές από 1ης Αυγούστου 1998 πρέπει να προσδιοριστούν και να καθοριστούν 7

ότι το άρθρο 4 παράγραφος 2 του κανονισμού (ΕΚ) αριθ. 724/97 προβλέπει αντιστάθμιση για τις επιπτώσεις της μείωσης των γεωργικών ισοτιμιών μετατροπής που εφαρμόζονται στις ενισχύσεις που αναφέρονται στο άρθρο 7 του κανονισμού (ΕΟΚ) αριθ. 3813/92 7 ότι ο κανονισμός (ΕΚ) αριθ. 805/97 της Επιτροπής, της 2ας Μαΐου 1997, για τις λεπτομέρειες εφαρμογής των αντισταθμίσεων που αφορούν αισθητές ανατιμήσεις (5), όπως τροποποιήθηκε τελευταία από τον κανονισμό (ΕΚ) αριθ. 1425/98 (6), προβλέπει συμπληρωματικά ποσά αντισταθμιστικής ενίσχυσης που καταβάλλονται επιπλέον της εν λόγω αντιστάθμισης 7 ότι πρέπει να καθοριστεί για το Ηνωμένο Βασίλειο και τη Σουηδία το μέγιστο συμπληρωματικό ποσό της πρώτης δόσης της αντισταθμιστικής ενίσχυσης για τη μείωση της ενίσχυσης που αναφέρεται στο άρθρο 7 του κανονισμού (ΕΟΚ) αριθ. 3813/92, για την οποία το γενεσιουργό αίτιο επέρχεται την 1η Αυγούστου 1998 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των αρμόδιων επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η γεωγραφική ισοτιμία μετατροπής 1 Ecu = 0,803724 λίρες στερλίνες, που εφαρμόζεται στις 31 Ιουλίου 1998 στις ενισχύσεις που αναφέρονται στο άρθρο 7 του κανονισμού (ΕΟΚ) αριθ. 3813/92, για τις οποίες το γενεσιουργό αίτιο επέρχεται την 1η Αυγούστου 1998, αντικαθίσταται, από την προαναφερθείσα ημερομηνία, αναφορικά με τις σχετικές ενισχύσεις, από 1 Ecu = 0,755249 λίρες στερλίνες.

2. Η γεωγραφική ισοτιμία μετατροπής 1 Ecu = 9,90747 σουηδικές κορόνες, που εφαρμόζεται στις 31 Ιουλίου 1998 στις ενισχύσεις που αναφέρονται στο άρθρο 7 του κανονισμού (ΕΟΚ) αριθ. 3813/92, για τις οποίες το γενεσιουργό αίτιο επέρχεται την 1η Αυγούστου 1998, αντικαθίσταται, από την προαναφερθείσα ημερομηνία, αναφορικά με τις σχετικές ενισχύσεις, από 1 Ecu = 9,80430 σουηδικές κορόνες.

Άρθρο 2

1. Το μέγιστο συμπληρωματικό ποσό της πρώτης δόσης της συμπληρωματικής ενίσχυσης, που μπορεί να χορηγείται λόγω της μείωσης της γεωγραφικής ισοτιμίας μετατροπής που αναφέρεται στο άρθρο 1 παράγραφος 1, ανέρχεται σε 1,21 εκατομμύρια Ecu για το Ηνωμένο Βασίλειο.

2. Το μέγιστο συμπληρωματικό ποσό της πρώτης δόσης της συμπληρωματικής ενίσχυσης, που μπορεί να χορηγείται λόγω της μείωσης της γεωγραφικής ισοτιμίας μετατροπής που αναφέρεται στο άρθρο 1 παράγραφος 1, ανέρχεται σε 0,00 εκατομμύρια Ecu για τη Σουηδία.

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Αυγούστου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 108 της 25. 4. 1997, σ. 9.

(2) ΕΕ L 132 της 6. 5. 1998, σ. 1.

(3) ΕΕ L 387 της 31. 12. 1992, σ. 1.

(4) ΕΕ L 22 της 31. 1. 1995, σ. 1.

(5) ΕΕ L 115 της 3. 5. 1997, σ. 13.

(6) ΕΕ L 190 της 4. 7. 1998, σ. 16.